Øya er ubebodd og har ikke rester etter bebyggelse. Øya var uten skog frem til barken «Iona» forliste ved Havsøya 3. desember 1909 på vei til Hisøy i ballast fra Göteborg. Kapteinen ombord på seilskipet, Johan Osmundsen, drev i land på Ærøya, og etter dette bestemte den daværende eieren av øya, minister Prebensen, at øya skulle beplantes med trær slik at skipbrudne kunne søke ly der ved forlis. Siden dengang har øya hatt furuskog.